El ràpid augment de la població a la capital va generar problemes d'habitatge i higiene a gran escala; el 1871, una epidèmia de febre groga (probablement a conseqüència de la guerra) va causar la mort a Buenos Aires d'al voltant de 14.000 persones. El govern nacional en ple va fugir de la ciutat, de manera que la lluita contra la pesta es va fer per mitjà d'una comissió; aquesta va disposar la creació del Cementiri de la Chacarita, i en els anys següents es van crear les primeres xarxes d'aigües corrents i de clavegueres de la ciutat.